Георгій Андрэевіч Маркоўскі

Гео́ргій Андрэ́евіч Марко́ўскі (, в.  Бярэзінскага раёна Мінскай вобласці) — ) — беларускі дзяржаўны дзеяч, міністр лясной гаспадаркі Беларусі ў 1985—1994 гадах.

 Біяграфія 
Пасля заканчэння Пагосцкай школы ў 1954 годзе паступіў у Беларускі лесатэхнічны інстытут імя С. М. Кірава. Па размеркаванню быў накіраваны на працу старэйшым майстарам ў Івацэвіцкі хімлясгасГеоргий Андреевич МАРКОВСКИЙ // Они руководили отраслью. У чэрвені 1960 года ён узначаліў Бранягорскае лясніцтва гэтага ж лясгаса, а ў снежні 1965 года быў прызначаны дырэктарам Столінскага лясгаса.

У жніўні 1971 года быў прызначаны начальнікам аддзела капітальнага будаўніцтва Столінскага раённага Савета дэпутатаў працоўных і адначасова намеснікам старшыні выканкама, з чэрвеня 1975 па жнівень 1977 года — старшынёй Столінскага райвыканкама. Пасля заканчэння Акадэміі грамадскіх навук пры ЦК КПСС у 1979 годзе Г. А. Маркоўскі быў абраны першым сакратаром Столінскага райкама партыі. На гэтай пасадзе ён працаваў да ліпеня 1984 года, а пасля ўзначаліў упраўленне лясной гаспадаркі Брэсцкага аблвыканкама.

У чэрвені 1985 года Георгій Маркоўскі прызначаецца намеснікам міністра лясной гаспадаркі БССР, у верасні гэтага ж года Указам Прэзідыума Вярхоўнага Савета Беларускай ССР — міністрам лясной гаспадаркі БССР. 

Быў зняты з пасады 10 жніўня 1994 года.

 Узнагароды 
 Ордэн Дружбы народаў
 Медаль «У азнаменаванне 100-годдзя з дня нараджэння Уладзіміра Ільіча Леніна»

 Спасылкі 
 Георгий Андреевич МАРКОВСКИЙ // Они руководили отраслью. 



Катэгорыя:Міністры лясной гаспадаркі БССР
Катэгорыя:Міністры лясной гаспадаркі Рэспублікі Беларусь
Катэгорыя:Старшыні Столінскага раённага выканаўчага камітэта
Катэгорыя:Ганаровыя грамадзяне Столінскага раёна
Катэгорыя:Першыя сакратары райкамаў КПБ